SCB Financial Markets คาดกรอบเงินบาทวันนี้ 36.00-36.20 บ./ดอลลาร์
SCB Financial Markets คาดค่าเงินบาทวันนี้ (8 ก.ค.65) เคลื่อนไหวกรอบ 36.00-36.20 บ./ดอลลาร์
SCB Financial Markets คาดค่าเงินบาทวันนี้ (8 ก.ค.65) เคลื่อนไหวกรอบ 36.00-36.20 บ./ดอลลาร์
8 ก.ค. 2565

กลุ่มงานตลาดการเงิน ธนาคารไทยพาณิชย์ (SCB Financial Markets) ประเมินค่าเงินบาทวันนี้ (8 ก.ค.65) เคลื่อนไหวในกรอบ 36.00-36.20 บาท/ดอลลาร์
โดยเงินบาทอ่อนค่าสูงสุดเมื่อวานนี้ แต่ปิดตลาดแข็งค่ากลับลงมาสอดคล้องกับทิศทางดัชนีดอลลาร์ ตลาดรอดูตัวเลขการจ้างงานนอกภาคการเกษตร (non-farm payroll) เดือนมิถุนายน คาดการณ์ว่าจะเพิ่มขึ้น 268,000 ตำแหน่ง ลดลงจากเดือนก่อน 390,000 ตำแหน่ง
ส่วนค่าเงินปอนด์ปรับแข็งค่าขึ้นเทียบกับค่าเงินดอลลาร์ หลังจากนายกรัฐมนตรี บอริส จอห์นสัน ประกาศลาออกจากตำแหน่ง หลังเผชิญแรงกดดันอย่างหนักจากการลาออกของรัฐมนตรี ทำให้ขาดเสียงสนับสนุน
ทั้งนี้ทางการจีนอาจออกมาตรการกระตุ้นเศรษฐกิจครั้งใหญ่ราว 220 พันล้านเหรียญสหรัฐ หลังจากเผชิญความเสี่ยงอย่างหนักจากการล็อคดาวน์ในช่วงที่ผ่านมา